Днес честваме един от най-светлите християнски празници!
Днес православната църква чества Благовещение. Благовест е българският варианти на гръцкото име Евангел, което значи блага вест. Каквото вършите на този ден, това ще вършите през цялата година. Ето защо на Благовец се яде, празнува, броят се пари. На Благовец е необходимо да си облечете новите дрехи и в джобовете да имате пари. На Благовещение не бива да се работи. Ако някъде има заровено богатство, на Благовец през нощта над него се издига син пламък. На Благовещение на трапезата е  задължително да присъства риба. В България празникът се свързва по-често с идването на пролетта и поради тази причина на този ден задължително се яде „нещо зелено“ (коприва, спанак, лапад и др.) Задължително се изпича пита, която намазана с мед, се раздава на съседи и близки. Според народните легенди на този „благ ден“ по-леко и бързо зарастват всички рани, затова най-често тогава се дупчат ушите на малките момиченца . По време на деня всяка отрова губи силата си. Стопаните премитат къщите и дворовете си и палят огньове, които прескачат, за да не пострадат от ухапване на змия през лятото. По тази причина жените не пипат игли, куки или конци. По Григорианския календар Благовещение се празнува на 25 март. Празникът се пада винаги през Великия пост и на него е разрешено да се консумира риба. Празнуват всички с имената Благовест, Благо, Благой, Блаже, Блага, Благовеста, Блага, Вангел, Ванго, Евангелина и Ванга.